Daily Manna for Saturday, June 12, 2021
Daily Manna is a daily Bible devotional service provided by Biblica. The Scripture is provided in many forms and is new every day. It is a great way to receive the encouragement and hope found in the Word of God.
Nnwom 6:1-10
Dwom 6
Ao, Awurade nka mʼanim wɔ wʼabofuo mu,
na ntwe mʼaso nso wɔ wʼabufuhyeɛ mu.
Hu me mmɔbɔ, Awurade, ɛfiri sɛ meyɛ mmrɛ;
Ao Awurade sa me yadeɛ
na me nnompe wɔ ahoyera mu.
Me kra wɔ ahohia mu.
Ɛnkɔsi da bɛn, Ao Awurade, ɛnkɔsi da bɛn?
Sane bra, Ao Awurade, na bɛgye me nkwa;
gye me, wo dɔ a ɛnni hwammɔ no enti.
Obi a wawuo no renkae wo da,
hwan na ɔfiri damena mu kamfo woɔ?
Apinisie ama mayɛ mmerɛ.
Anadwo mu nyinaa mede agyaadwotwa fɔ me mpa
na me nisuo fɔ me sumiiɛ.
Awerɛhoɔ ama mʼani so ayɛ me kusuu.
Ɛredum mʼatamfoɔ nyinaa enti.
Mo nnebɔneyɛfoɔ, montwe mo ho mfiri me ho,
ɛfiri sɛ Awurade ate me sufrɛ.
Awurade ate me mmɔborɔ su;
Awurade tie me sufrɛ.
Mʼatamfoɔ nyinaa anim bɛgu ase
na wɔn ho adwiri wɔn;
na wɔapatu de fɛreɛ asane wɔn akyi.
eng_Latn eng_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn